Načertanije
Načertanije (nacrt) je nekadašnji tajni "program spoljašne i nacionalne politike Srbije", koji je krajem 1844. godine napisao ministar unutrašnjih dijela Ilija Garašanin (1812—1874) za kneza Aleksandra Karađorđevića (1842-1858). Prvi put je u cjelosti objavljen 1906. godine. Prema Načertaniju, Srbija je trebalo da radi na oslobađanju Srba i ostalih Slavena i na pripajanju oblasti Bosne, Hercegovine, Crne Gore i Sjeverne Albanije (što je podrazumjevalo Kosovo i Metohiju), tada u sastavu Osmanskog carstva, te Srema, Bačke i Banata, tada u sastavu Austrougarske. Glavna propagandna aktivnost Srbije bi se zasnivala na pripremanju stanovništva ovih oblasti na sjedinjenje sa Srbijom. Prema Garašaninu, Srbija polaže "sveto pravo istoričesko" na ove zemlje, koje se temelji na Dušanovom srpskom carstvu iz 14. vijeka. Prema Gligorovu, osnovno zapažanje Načertanija o srpsko-ruskim odnosima može se izraziti ovako: Rusija nikada neće služiti srpskim interesima, dok će uvijek težiti da Srbija služi njenim interesima.